EkBass/fiwiki-20250220-pages-articles huggingface dataset:
Äänteellisesti motivoidut sanat

Äänteellisesti motivoidut sanat (ekspressiivisanat) on yhteisnimitys sellaisille sanoille, joiden merkitys ja äänneasu ovat jollain tavoin yhteydessä toisiinsa.Sanoista ja motiiveista. Anneli Hänninen. PDF. KRC.karelia.ru. Viitattu 4.1.2015. Äänteellisesti motivoitujen sanojen pääryhmät ovat *onomatopoeettiset sanat eli ääntä jäljittelevät sanat *deskriptiiviset sanat eli kuvailevat sanat Sekä onomatopoeettisten että deskriptiivisten sanojen muodostus perustuu kunkin kielen äännejärjestelmään. Esimerkiksi suomessa koiran ääntelyä kutsutaan haukkumiseksi, mutta englanniksi vastaava sana on bark. Kumpikaan sanoista ei täysin pysty jäljittelemään koiran todellista ääntä, mutta siitä huolimatta molemmat koetaan sen ääntä jäljitteleväksi. Vastaavasti suomen kielessä erilaisia ääniä jäljitellään klusiilin ja likvidan yhdistelmällä, joiden välissä on vokaali (kilisee, kolisee, pärisee, pörisee). Esimerkiksi englannin kielessä vastaavia ääniä jäljitellään toisenlaisilla äänteellisillä konventioilla. Deskriptiivisiksi koettujen sanojen äänneasu vaihtelee hyvin paljon eri kielissä. Deskriptiivisanat eivät jäljittele ääntä, mutta niissä on jokin kuvailevaksi koettu ja affektia välittävä äänteellinen konventio, ikään kuin kieltenpuhujien sopimus. Niinpä suomen kielessä keskeinen deskriptiivisanojen piirre on ö-vokaalin runsas esiintyminen (töllöttää, pörröttää). Etymologian kannalta äänteellinen motivaatio kelpaa sanan taustan selitykseksi vain silloin kun sana syntyy ikään kuin tyhjästäSanastontutkimus ja historiallinen fonologia. Jaakko Häkkinen. PDF. Viitattu 4.1.2015., niin että sillä ei ole etymologiaa. Monet tutkijat jakavat sanat motivaation kannalta neljään ryhmään: äänteellisesti motivoituihin, morfologisesti motivoituihin, semanttisesti motivoituihin ja motivoimattomiin eli läpikuultamattomiin sanoihin. ==Lähteet== Luokka:Semantiikka
Dialektinen koulukunta

Dialektinen koulukunta () oli antiikin kreikkalainen sokraattinen filosofinen koulukunta, joka erkaantui megaralaisesta koulukunnasta. Sen perusti megaralaisen Eubulideen oppilas Kleinomakhos Thurioilainen.Diogenes Laertios: Merkittävien filosofien elämät ja opit II.112. Koulun tunnetuimmat edustajat ovat Diodoros Kronos ja Filon Megaralainen. == Historia ja filosofia == Koulukunta toimi 300-200 -luvuilla eaa. Se kehitti erityisesti logiikkaa, kielen teoriaa ja liikkeen teoriaa. Koulukunnan filosofit olivat kiinnostuneita ennen kaikkea loogisista paradokseista ja propositiologiikasta. Koulukunta on vaikuttanut epikurolaiseen, peripateettiseen ja skeptiseen koulukuntaan. == Filosofeja == Koulukunnan merkittävimpiä filosofeja olivat: * Kleinomakhos Thurioilainen, Eubulideen oppilas * Eufantos Olynthoslainen (s. ennen 349 eaa.), toinen Eubulideen oppilas * Dionysios Khalkedonilainen (n. 320 eaa.), kehitti nimen "dialektinen koulu" * Diodoros Kronos, koulun merkittävin filosofi, opetti Ateenassa ja Aleksandriassa 315-284 eaa., stoalaisuuden perustajan Zenon Kitionilaisen opettaja * Diodoros Kronoksen loogikkotyttäret Meneksene, Argeia, Theognis, Artemisia ja Pantakleia * Aristeides (300-200-lukujen eaa. vaihde) * Aleksinos (n. 339-265 eaa.) * Filon Megaralainen (n. 300 eaa.), koulun toiseksi merkittävin filosofi * Panthoides (n. 280-275 eaa.) * Aristoteles (n. 250 eaa.) * Artemidoros (n. 250 eaa.) == Lähteet == == Kirjallisuutta == * * == Aiheesta muualla == * Luokka:Antiikin filosofia Luokka:Dialektiikka Luokka:Antiikin filosofian koulukunnat
Kleinomakhos

Kleinomakhos Thurioilainen () oli antiikin kreikkalainen alun perin megaralaiseen koulukuntaan kuulunut filosofi, joka perusti dialektisen koulukunnan. Hän oli kotoisin Thurioista. Diogenes Laertioksen mukaan hän oli ensimmäinen, joka kirjoitti tutkielmia dialektiikan perusteista, kuten aksioomista ja kategorioista.Diogenes Laertios II.112. Suidaksen mukaan Bryson oli Kleinomakhoksen oppilas, ja muun muassa Pyrrhon puolestaan Brysonin oppilas.Smith 1859, s. 783. == Lähteet == * Diogenes Laertios: Merkittävien filosofien elämät ja opit. Suomennos Marke Ahonen. Kustannusosakeyhtiö Summa, Helsinki 2003. * === Viitteet === Luokka:Megaralaiset filosofit
Xbox Live Vision

Xbox Live Vision on Microsoftin Xbox 360:lle syksyllä 2006 julkistettu kamera- lisälaite. Xbox Live Vision mahdollistaa pelaajan kuvan välittämisen Xbox Live -peleissä. Kameralla voi esimerkiksi ottaa itsestään kuvan, ja korvata sillä pelihahmonsa naaman esimerkiksi Halo 3:ssa. Ensimmäinen Xbox Live Visionia tukeva peli oli arcade-peli Uno. == Aiheesta lisää == * Pelipaketin arvostelu Luokka:Xbox es:Xbox Live Vision
Claude Le Roy

Claude Le Roy (s. 6. helmikuuta 1948) on ranskalainen jalkapallovalmentaja ja entinen keskikenttäpelaaja. Maaliskuusta 2016 lähtien hän on toiminut Togon maajoukkueen päävalmentajana. Le Roy on tehnyt pitkän uran valmentajana erityisesti Afrikassa. Hän on valmentanut yhdeksään eri maajoukkuetta. Suurin saavutus on Afrikan mestaruus Kamerunin valmentajana vuonna 1988. ==Ura== Le Roy on tehnyt pitkän valmennusuran eritoten maajoukkuevalmentajana Afrikassa ja Aasiassa. Syyskuussa 2006 hän siirtyi Ghanan jalkapallomaajoukkueen peräsimeen ja johdatti maan FIFA Rankingissa aina sijalle 14, mikä on maan jalkapallohistorian paras saavutus. Menestyksestä huolimatta Le Roy jätti Ghahan toukokuussa 2008. LeRoy out of Ghana job Hänen seuraajakseen nimettiin serbialainen Milovan Rajevac. Rajevac named new Ghana coach Heinäkuussa 2008 Le Roysta tuli Omanin maajoukkuevalmentaja. Claude Leroy nouvel entraîneur d'Oman Le Roy sai potkut Omanista tammikuussa 2011. Syynä olivat kehnot suoritukset marraskuussa pelatussa Gulf Cupissa ja jääminen ulos Aasian mestaruuskisoista. Le Roy sacked over team's poor showing Maaliskuussa 2011 Le Roysta tuli Syyrian maajoukkueen uusi päävalmentaja. LeRoy named Syria coach Hän kuitenkin erosi tehtävistään jo toukokuussa Syyrian turvallisuustilanteen muututtua radikaalisti. Claude Le Roy quits as Syria football coach Syyskuun alussa Le Roysta tuli Kongon demokraattisen tasavallan maajoukkueen päävalmentaja. Frenchman Claude Le Roy close to DR Congo coaching return Le Royn johdolla Kongon DT selvisi Afrikan mestaruuskisoihin 2013 yhdeksän vuoden tauon jälkeen, mutta putosi turnauksesta jo lohkovaiheessa. Joukkue ei kuitenkaan selvinnyt MM-kisoihin 2014 ja Le Roy sai kesäkuussa 2013 potkut. RD Congo : Le Roy démissionne Tammikuun alussa 2014 Le Roy aloitti Kongon tasavallan jalkapallomaajoukkueen uutena päävalmentajana. Claude Le Roy, nouvel entraîneur de l’équipe nationale du Congo Le Royn johdolla Kongo eteni MM2018-karsintojen kolmannelle ja ratkaisevalle karsintakierrokselle saakka. Menestyksestä huolimatta hän erosi yllättäen tehtävästään marraskuussa 2015.Claude Le Roy quits Congo after World Cup qualifiers Maaliskuussa 2016 Le Roy aloitti kolmivuotisella sopimuksella Togon maajoukkueen päävalmentajana.Claude Le Roy a été nommé sélectionneur du Togo ==Meriitit valmentajana== * Afrikan mestaruus: 1988 * Amilcar Gabral Cup: 1991 * Gulf Cup: 2009 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1948 syntyneet Luokka:Elävät henkilöt
Stoner Witch

Stoner Witch on hardcore-yhtyeen Melvinsin vuonna 1994 julkaistu albumi, se oli yhtyeen toinen isolla merkillä (Atlantic Records) julkaistu albumi. Kappaleista "Queen" ja "Revolve" tehtiin musiikkivideo. ==Kappaleet== #"Skweetis" (san: Osborne; musiikki: Crover/Deutrom/Osborne) – 1:12 #"Queen" (san: Crover/Osborne; musiikki: Osborne) – 3:06 #"Sweet Willy Rollbar" (san./mus: Osborne) – 1:28 #"Revolve" (san: Osborne; musiikki: Deutrom/Osborne) – 4:44 #"Goose Freight Train" (san: Osborne; musiikki: Crover/Deutrom/Osborne) – 4:38 #"Roadbull" (san: Osborne; musiikki: Crover/Deutrom/Osborne) – 3:25 #"At The Stake" (san: Osborne; musiikki: Crover/Deutrom/Osborne) – 7:56 #"Magic Pig Detective" (san/musiikki: Osborne) – 5:33 #"Shevil" (san/musiikki: Osborne) – 6:29 #"June Bug" (musiikki: Deutrom/Osborne) – 2:01 #"Lividity" (san: Osborne; musiikki: Crover/Deutrom/Osborne) – 9:15 ==Kokoonpano== *Buzz Osborne - laulu, kitara, basso *Dale Crover - rummut, kitara, taustalaulu *Mark Deutrom - basso, kitara, taustalaulu == Aiheesta muualla == * * Luokka:Vuoden 1994 albumit Luokka:Yhdysvaltalaiset alternative metal -albumit Luokka:Yhdysvaltalaiset hardcore punk -albumit Luokka:Grungealbumit Luokka:Sludge metal -albumit
Gitanes

thumb|Vanha Gitanes-savukerasia. Gitanes on ranskalainen savukemerkki. Sen omistaa Imperial Tobacco -konserniin kuuluva ranskalais-espanjalainen Altadis. Perinteisesti suodattimettomat (vaikka nykyään suodatinversiokin löytyy) Gitanes-tupakat ovat tunnettuja voimakkuudestaan; niissä käytetään tummaa bruns-tupakkalaatua amerikkalaistyylisen blondesin sijasta. Gitanesin nimi tarkoittaa mustalaista ja sen pakkauksen kääreessä on tamburiinia soittavan mustalaisnaisen siluetti. Gitanes on myös merkittävä kulttuuri-ikoni muun muassa ranskalaisessa elokuvassa. Suomalaisissakin elokuvissa sitä on sauhuteltu. Vuoden 2003 Raid-elokuva melkein sai esityskiellon, koska Suomessa tupakan mainostaminen on kiellettyä; Gitanesit ovat kuitenkin elokuvan juonen kannalta olennaisia, koska ne ilmentävät elokuvan hahmojen muukalaislegioonataustaa. Myös muusikko Serge Gainsbourg tunnetaan Gitanesien ketjupolttelun kellertämistä hampaistaan. Sylvie Simmonsin kirjoittama Gainsbourg-elämäkerta saikin nimen A Fistful of Gitanes. Korkeat tupakkaverot ovat lopettaneet Gitanesien valmistuksen Ranskassa, ja niiden myynti on lopetettu Yhdysvalloissa. Nykyään Gitanesia valmistaa vain yksi tehdas Hollannissa. Vuodesta 1976 vuoteen 1995 Gitanes oli Ligierin Formula 1 -tallin suurin sponsori. ==Kuuluisia Gitanesin polttajia== * Porco Rosso, Hayao Miyazakin sarjakuvan sianhahmoinen lentäjäsankari * Serge Gainsbourg * Carmelo Bene, teatterimies * Arsène Lupin III * David Bowie Thin White Duke -kaudellaan * John Lennon noin 1970–1980 ==Historiaa== * 1910: Ensimmäiset Gitanes sans Filtre eli suodattimettomat ilmestyvät neljänä eri vaihtoehtona. * 1918: Gitanes Maïs saavuttaa suosiota maaseudulla. * 1956: Gitanes filtre -savukkeet, ensimmäiset suodattimella varustetut versiot ilmestyvät. * Huhtikuu 1981: Gitanes-kevytsavukkeet. * Tammikuu 1988: Extrakevyt Gitanes. * 1991: Gitanes ultra légère, kaikkein kevyimmät Gitanes-savukkeet. * 1986: tuotemerkin aiempi omistaja SEITA lanseeraa ensimmäiset blondes- tupakkalaadusta käärityt Gitane blondes -savukkeet, joiden ei katsottu vastaavan merkin imagoa. * 1990/91: Uusi versio blondes-merkistä ultrakevyen version kera. * 1999: SEITA ja espanjalainen Tabacalera yhdistyvät uudeksi Altadis-yhtiöksi * 2008: Imperial Tobacco ostaa Altadiksen Luokka:Savukemerkit
TotalEnergies

TotalEnergies SE on ranskalainen öljy-yhtiö, jonka päämaja on Pariisissa. Totalin toimiala kattaa kokonaisuudessaan öljyn ja kaasun tuotantoketjun raakaöljyn ja maakaasun etsimisestä ja tuotannosta sähköntuottamiseen, aineiden kuljetukseen, jalostamiseen, maaöljytuotteiden markkinointiin ja kansainväliseen raakaöljyn ja öljytuotteiden kaupankäyntiin. Total on myös tärkeä kemianteollisuuden tuotteiden valmistaja. Yhtiö kuuluu kuuden merkittävimmän öljy-yhtiön joukkoon. ==Historia== Ranskan pääministeri Raymond Poincaré halusi ensimmäisen maailmansodan jälkeen, että luotaisiin täysin ranskalainen öljy-yhtiö, eikä liityttäisi mukaan Shelliin. Poincarén kehotuksesta sähköteollisuuden asiantuntija Ernest Mercier hankki 90 pankin ja yhtiön tuen ja perusti Totalin 28. maaliskuuta 1924 nimellä Compagnie française des pétroles (CFP). Tämä sai 23,75 % osuuden Turkin öljy-yhtiöstä, jonka Ranska oli saanut San Remon konferenssissa Saksalta hyvitykseksi sotatuhoista. Vuonna 1985 yhtiö vaihtoi nimensä Total CFP:ksi, ja kuusi vuotta myöhemmin nimi lyhentyi vielä Totaliksi. Yhtiön vallattua belgialaisen Petrofinan vuonna 1999 se tunnettiin vuoden nimellä Total Fina. Ranskalaisen Elf Aquitaine -yhtiön hankkimisen jälkeen nimi muuttui jälleen. Vuodet 2000–2003 yhtiö oli nimeltään TotalFinaElf. Vuodesta 2003 yhtiö on tunnettu jälleen nimellä Total. Totalin aiempi slogan "Notre énergie est votre énergie" tarkoittaa suomeksi "Meidän energiamme on teidän energiaanne". Yhtiön nykyinen slogan "Committed to better energy" kertoo yhtiön aiemman toimitusjohtajan Christophe de Margerien mukaan yhtiön sitoutuneisuudesta ilmastonmuutoksen torjuntaan ja näkyy panostuksena esimerkiksi aurinkovoimaanChristophe de Margerie, Chairman & CEO of Total, "Energy Transition & the Future of Energy", Tsinghua University School of Management, China, 22.03.2014. De Margerie kuoli Moskovan lentokentällä 21. lokakuuta 2014 tapahtuneessa onnettomuudessa.Jessikka Aro, Viisi ihmistä kuoli lentokoneturmassa Moskovassa – joukossa Totalin toimitusjohtaja, Yle.fi/uutiset 21.10.2014, viitattu 22.10.2014 Joulukuussa 2022 kansalaisjärjestöt Friends of the Earth, Survie ja neljä ugandalaista kansalaisjärjestöä lähettivät öljykonserni Totalin oikeuteen ja syyttivät sitä suurten ranskalaisten yritysten valppausvelvollisuuden lain rikkomisesta ihmisoikeuksien ja ympäristön suhteen.https://www.lemonde.fr/afrique/article/2022/12/07/totalenergies-de- nouveau-face-a-la-justice-pour-son-megaprojet-en-ouganda_6153413_3212.html ==Lähteet== ==Aiheesta muualla== * Total Luokka:Öljy-yhtiöt Luokka:CAC 40 -indeksi Luokka:Euronext 100 -indeksi Luokka:Ranskalaiset pörssiyhtiöt Luokka:Euro Stoxx 50 -indeksi Luokka:Ranskalaiset energiayhtiöt
Keeway

Keeway on kiinalaisen QianJiang Motor Companyn Euroopassa myytävissä skoottereissa ja moottoripyörissä käyttämä tavaramerkki. Qianjiang on Kiinan suurin moottoripyörien, skoottereiden ja mönkijöiden valmistaja. Yhtiön pyörät valmistetaan Kiinassa, ja niitä tuodaan paljon pohjoismaihin. Keeway valmistaa 50-kuutioisista aina 600-kuutioisiin pyöriin. Keewayn pääkonttori on Unkarissa. Keewayn moposkootterit ovat tekniikaltaan lähes samankaltaisia itävaltalaisen CPI:n ja itävaltalaisen Generic:n kanssa. Suomeen Keeway tuli vuonna 2004. Keewayn moposkootterit ovat kaksitahtisia, vaikka Hurricane- mallin saa myös nelitahtisena. Suuremmat pyörät ovat kaikki nelitahtisia. Keewayn pyörillä on 2 vuoden (8000km) takuu. Keewayt ovat suhteellisen edullisia. ==Mallit== ===Skootterit=== *Keeway Electric Matrix (sähköskootteri) *Keeway Electric Flash (sähköskootteri) *Keeway F-ACT 50 *Keeway F-ACT Racing 50 *Keeway F-ACT NKD 50 *Keeway Matrix 50 *Keeway Hurricane 50 *Keeway Focus 50 *Keeway RY6 *Keeway Outlook 125 *Keeway Arn 125 *Keeway Agora *Keeway Hacker *Keeway RY8 ===Mopot=== *Keeway TX 50 *Keeway X-Ray *Keeway Monkey "Mönkijät" *Keeway GTS 220 *Keeway GTS 320 *Keeway GTS 420 *Keeway GTS 520 ==Lähteet== *
Yvon Pouliquen

Yvon Pouliquen (s. 17. lokakuuta 1962 Morlaix) on ranskalainen jalkapallovalmentaja ja entinen puolustaja. ==Seurat pelaajana== * 1977–1987 Stade Brestois * 1987–1989 Stade Lavallois Mayenne FC * 1989–1991 AS Saint- Étienne * 1991–1996 RC Strasbourg Meriitit pelaajana * Coupe de Francen hopeaa: 1995 ==Seurat valmentajana== * 12/2000–6/2001 RC Strasbourg * 1/2002–2003 FC Lorient-Bretagne Sud * 2004–2005 En Avant Guingamp * 2006–2007 Grenoble Foot 38 * 1/2008–4/2010 FC Metz Muller nouvelle entraineur de metz * 9/2010-2011 Grenoble Foot 38 Yvon Pouliquen, nouvel entraîneur du GF38 Meriitit valmentajana * Coupe de France: 2001, 2002 * Coupe de la Ligue **Hopeaa 2002 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Korutetra

Korutetra (Hyphessobrycon bentosi) on tetrojen heimoon kuuluva kala. == Koko ja ulkonäkö == Kala kasvaa maksimissaan 4–5 senttimetrin mittaiseksi. Sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset. == Alkuperä == Korutetra on peräisin Amazon-joesta. == Käyttäytyminen ja lisääntyminen == Se viihtyy pohjan tuntumassa ja muodostaa pieniä reviirejä. Koiraat kisailevat usein, mutta eivät yleensä vahingoita toisiaan. Akvaariossa korutetra on yleensä leppoisa ja rauhallinen, mutta saattaa näykkiä pitkäeväisiä kaloja. Korutetra viihtyy vain parvessa, johon kuuluu vähintään 6 kalaa, viihtyy kuitenkin selvästi paremmin 15–20 kalan parvissa. Suurempi parvi on myös katsojan kannalta näyttävämpi kuin pieni ”tynkäparvi”. Altaan minimi koko 80 litraa. == Vesiolot ja ravinto == Sopiva veden pH on 5,8–7,2, kovuus °dH 5–19 ja lämpötila 24–28 °C. == Lähteet == == Aiheesta muualla == *www.aquahobby.com Luokka:Akvaariokalat Luokka:Tetrat
Steelbath Suicide

Steelbath Suicide on ruotsalainen melodista death metallia soittavan Soilworkin ensimmäinen studioalbumi. Se eroaa muista albumeista hyvinkin aggressiivisilla extreme metal -vaikutteilla. Albumilla kuulee myös vivahteita black metallista. Steelbath Suicide julkaistiin vuonna 1998. ==Kappaleet== # # # # # # # # # # # # ==Kokoonpano== * Björn "Speed" Strid – laulu * Peter Wichers – kitara * Ludvig Svartz– kitara * Ola Flink – basso * Jimmy Persson – rummut * Carlos Del Olmo Holmberg – koskettimet, syntetisaattori ja musiikin ohjelmointi == Aiheesta muualla == * * Luokka:Vuoden 1998 albumit Luokka:Vuoden 1998 esikoisalbumit Luokka:Soilworkin albumit
Gerundiivi

Gerundiivi on kielitieteessä käytettävä käsite, joka tarkoittaa eri kielissä erityyppisiä verbimuotoja: se on verbaaliadjektiivi, verbaalinen adverbi tai finiittinen verbi. Läheskään kaikissa kielissä ei ole gerundiivia. ==Latinassa== Latinan kielessä gerundiivi on verbaaliadjektiivi, joka ilmaisee, että nomini ansaitsee olla tai sen tulee olla toiminnan objektina. Tästä verbimuodosta käytetään myös nimitystä partisiipin passiivin futuuri. Esimerkiksi suomen kielen lause Kissa on ruokittava vastaa gerundiivia merkitykseltään. ===Esimerkkejä latinan gerundiivista=== *Roomalaisella senaattorilla Cato vanhemmalla oli tapana päättää puheensa toteamukseen ”Ceterum censeo Carthaginem delendam esse”. Sananmukaisesti tämä tarkoittaa: ”Muuten esitän päätettäväksi, että Karthago on hävitettävä”. Tavallisempi suomennos on: ”Muuten olen sitä mieltä, että Karthago on hävitettävä”. *Harry Potter -kirjasarjassa Tylypahkan koulun motto on ”Draco dormiens numquam titillandus” (sananmukaisesti: ”Lohikäärme nukkuva ei koskaan kutitettava”), joka on suomeksi: ”Älä koskaan kutita nukkuvaa lohikäärmettä!”. *Naisen etunimi Amanda on feminiinimuoto sanasta amandus, joka taas on verbin amare 'rakastaa' gerundiivimuoto. Nimi on siis suomeksi yksinkertaisesti rakastettava. Vastaavasti on muodostettu nimi Miranda, joka on verbin mirari 'ihailla' gerundiivin feminiinimuoto: suomeksi siis ihailtava. ==Muinaiskreikassa== Muinaiskreikassa gerundiivi on samankaltainen adjektiiviverbi kuin latinassa. ==Tigrinjassa== Tigrinjan kielessä gerundiivi ei ole adjektiiviverbi eikä verbaalinen adverbi, vaan finiittinen verbi. Se viittaa loppuun suoritettuun toimintaan, jonka vaikutus kestää edelleen. Gerundiivia voidaan käyttää yksinään, mutta se voidaan myös ketjuttaa toisen gerundiivin kanssa; jälkimmäisessä tilanteessa se on joissakin tapauksissa käännettävissä lauseenvastikkeella: Bitri hidju kheydu (sananmukaisesti: Sauvaan hän-tarttui hän-alkoi-kävellä, mikä tarkoittaa: Pitäessään sauvaa hän kävelee eli käytännössä: Hän kantaa sauvaa). ==Katso myös== * Gerundi ==Aiheesta muualla== ===Latinan gerundiivista=== *Oxford Dictionaries *Merriam Webster *American Heritage Dictionary *The Ohio State University ===Tigrinjan gerundiivista=== *Department of Linguistics, University of California Luokka:Kielioppi
Syyteoikeus

Syyteoikeus eli oikeus vaatia rangaistusta tuomioistuimessa kuuluu yleensä valtion viranomaisille, syyttäjille. Joissain maissa myös rikoksen uhri, eli asianomistaja voi vaatia rangaistusta. Jotkin rikokset ovat asianomistajarikoksia, joista syyttäjä voi vaatia rangaistusta vain jos asianomistaja sitä pyytää. Suomessa syyteoikeus kuuluu syyttäjilleLaki oikeudenkäynnistä rikosasioissa 1 luku 2 § . Suomessa on käytössä myös ns. toissijainen asianomistajan syyteoikeus. Jos poliisi on jättänyt rikoksen syyteharkintaan saattamatta tai syyttäjä on päättänyt jättää syytteen nostamatta, asianomistajalla on oikeus itse nostaa syyte rikoksesta ja viedä asia näin tuomioistuimen käsiteltäväksiLaki oikeudenkäynnistä rikosasioissa 1 luku 14 § . ==Lähteet== ==Aiheesta muualla== *Vanhentuminen Luokka:Prosessioikeus
Berens

Berens voi viitata seuraaviin asioihin: * Berens Island, saari Winnipegjärvellä Manitobassa, Kanadassa * Berensjoki, , joki Manitobassa, Kanadassa * Berens River, kylä Manitobassa, Kanadassa * Berens River First Nation, intiaanireservaatti Manitobassa, Kanadassa * Hermann Berens (1826–1880), saksalainen pianisti ja säveltäjä.
Pyöröovi

Pyöröovi koostuu usein kolmesta tai neljästä yhteenkiinnitetystä paneelilevystä, jotka pyörivät lieriömäisen kotelon sisällä joko ihmisen voimin tai moottorin avustamana. Tätä ovityyppiä käytetään yleensä rakennuksen energiatehokkuuden maksimoimiseksi. Luokka:Ovet
Ferrari F310

Ferrari F310 ja sen kehitetty versio F310B olivat John Barnardin suunnittelemat autot, joilla Ferrari-talli kilpaili Formula 1 -kaudella 1996 ja 1997. Sitä ajoivat molempina vuosina Michael Schumacher ja Eddie Irvine. Schumacher onnistui voittamaan autolla kaudella 1996 kolme kertaa, mutta auton heikkous näkyi Irvinen kahdeksasta keskeytyksestä. Auton kehittäminen osoittautui ongelmalliseksi, koska siinä käytettiin kauden 1995 auton osia kauden alussa joidenkin ongelmien ratkaisemiseksi. F310B oli F310:n kehitetty versio, ja se oli edeltäjäänsä parempi. Tämä mahdollisti taistelemisen mestaruudesta. Schumacher onnistui voittamaan viisi kilpailua, mutta myös Irvine onnistui silloin tällöin yltämään palkintosijoille. Sekä valmistajien että kuljettajien mestaruudet jäivät tallilta kuitenkin saavuttamatta. Auto oli viimeinen John Barnardin suunnittelema Ferrarin F1-auto, sillä hän erosi tallista. Hänen tilalleen tuli Rory Byrne. Sekä kaudella 1996 että 1997 Ferrari sijoittui valmistajien sarjassa toiseksi. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 1996 Ferrari Ferrari V10 AUS BRA ARG EUR SMR MON ESP CAN FRA GBR GER HUN BEL ITA POR JPN 70 2. Michael Schumacher Kesk. 3 Kesk. 2 2 Kesk. 1 Kesk. DNS Kesk. 4 9 1 1 3 2 Eddie Irvine 3 7 5 Kesk. 4 7 Kesk. Kesk. Kesk. Kesk. Kesk. Kesk. Kesk. Kesk. 5 Kesk. 1997 Ferrari Ferrari V10 AUS BRA ARG SMR MON ESP CAN FRA GBR GER HUN BEL ITA AUT LUX JPN EUR 102 2. Michael Schumacher 2 5 Kesk. 2 1 4 1 1 Kesk. 2 4 1 6 6 Kesk. 1 Kesk. Eddie Irvine Kesk. 16 2 3 3 12 Kesk. 3 Kesk. Kesk. 9 10 8 Kesk. Kesk. 3 5 Luokka:Formula 1 -kausi 1996 Luokka:Formula 1 -kausi 1997 Luokka:Ferrarin Formula 1 -autot
Jan Andrew

Janice ("Jan") Andrew (naimisiinmenon jälkeen Janice Thornett, s. 25. marraskuuta 1943) on australialainen perhosuimari, joka saavutti kaksi mitalia Rooman kesäolympialaisissa 1960, hopeaa 4 × 100 metrin sekauintiviestissä ja pronssia 100 metrin perhosuinnissa. Hänet tunnetaan myös riidastaan Dawn Fraserin kanssa joukkuetapaamisessa kesäolympialaisissa 1964. Riitelyn syy oli viestijoukkuetta koskeneet eripurat. == Lähteet == Luokka:Australialaiset uimarit Luokka:Australialaiset olympiamitalistit Luokka:Vuonna 1943 syntyneet Luokka:Elävät henkilöt
Pekka Kari

Pekka Johannes Kari (30. elokuuta 1931 Tampere – 9. tammikuuta 2021 Helsinki) oli suomalainen viulutaiteilija ja Helsingin kaupunginorkesterin konserttimestari. Pekka Kari aloitti viulunsoiton opiskelun kymmenvuotiaana Tampereen musiikkiopistossa ja jatkoi opintoja Sibelius-Akatemiassa vuosina 1946–1953. Ensikonserttinsa vuonna 1952 hän valmisti Arno Granrothin ohjauksessa mutta jatkoi perehtymistään ranskalaiseen viulukouluun myöhemmin muun muassa Léon Nauwinckin johdolla Pariisissa. Pitkän orkesteriuransa Kari aloitti 1953 vastaperustetun Radion sinfoniaorkesterin (RSO, aikaisemmin Radio-orkesteri, RO) ensiviulussa ja päätti tämän vaiheen orkesterin 2. konserttimestarina 1966. Saman vuoden syksyllä hänet valittiin Helsingin Kaupunginorkesterin (HKO) 1. konserttimestariksi. Hän oli tehtävässä 25 vuotta eli 1990-luvun alkuun, jolloin jäi orkesterityöstä eläkkeelle. Pekka Kari oli vuodesta 1959 pitkään Sibelius-Akatemian viulunsoiton opettajana. Opetustehtävien ja julkisten esiintymisten ohella hän kuului usein merkittävimpien viulukilpailujen tuomaristoon ja oli Suomessa arvoviuluja hallinnoivan Cremona-säätiön hallituksen jäsenenä. Kari on haudattu Hietaniemen hautausmaalle Helsinkiin. ==Lähteet== * Kuka kukin on 1990, Otava 1990 * Kai Maasalo, Radion sinfonia-orkesterin viisi vuosikymmentä 1927–1977, Yleisradio, 1980 * Einari Marvia, Matti Vainio, Helsingin kaupunginorkesteri 1882–1982, WSOY, 1993 ===Viitteet=== Luokka:Suomalaiset viulistit Luokka:Konserttimestarit Luokka:Vuonna 1931 syntyneet Luokka:Vuonna 2021 kuolleet Luokka:Ylen henkilöstö
Odenwald

Odenwald IPA: on vuorijono Saksan lounaisosassa, Hessenin, Baden-Württembergin ja Baijerin osavaltioiden alueella. Sen korkeimmat huiput ovat noin kuusisataametrisiä, joten se voidaan luokitella keskivuoristoksi. Lännessä Odenwald rajoittuu jyrkästi Reinin aavaan laaksoon ja pohjoisessa Mainjoen laaksoon. Itä- ja eteläsuuntaan Odenwaldin vuoret tasoittuvat vähitellen. Odenwaldin alue voidaan jakaa kolmeen osaan: läntiseen Etu-Odenwaldiin (Vorderer Odenwald) jyrkkine laaksoineen, itäiseen Taka-Odenwaldiin (Hinterer Odenwald) sekä Neckarjoen eteläpuolella sijaitsevaan Pikku-Odenwaldin (Kleiner Odenwald). Odenwaldin korkein vuori on 626 m korkea Katzenbuckel. Suuri osa aluetta on metsien peitossa, tiheämpää asutusta on lähinnä vain vuoriston reunalla ja jokien laaksoissa. Suurimmat kaupungit Odenwaldin alueella ovat Heidelberg sen lounais- ja Darmstadt sen luoteisreunalla. Odenwaldin länsireunaa seuraa Bergstraße-tie Darmstadtista Wieslochiin. Luokka:Saksan vuoristot
The Uncanny X-Men

The Uncanny X-Men (myös nimellä Marvel’s X-Men) on LJN:n vuonna julkaisema videopeli NES:lle. Pelissä taistellaan useilla Ryhmä-X:n hahmoilla, joista jokaisella on omat erikoistaitonsa. Nämä taidot ovat käytännöllisiä aina tietyissä tehtävissä; esimerkiksi Kykloopin laser on käytännöllinen tehtaassa. Pelissä on sekä yksinpeli että kaksinpeli ja se on yksi ensimmäisistä X-Men- peleistä. Jokaisen hahmon perusiskuja voi käyttää rajattomasti, mutta erikoisiskut kuluttavat hahmojen energiaa, mikä saattaa johtaa hahmon kuolemaan. Pelissä pelaajan täytyy taistella tiensä läpi päävastustajan luokse ja joskus hänen täytyy kerätä matkalla erilaisia esineitä kuten avaimia. Voitettuaan päävastustajan, pelaajan täytyy taistella nopeasti tiensä takaisin alkuun ennen kuin pommi tuhoaa koko paikan. Pelaajia on turhauttanut eniten se, että viimeisen tason kykeni läpäisemään ainoastaan salaisen koodin avulla. == Hahmot == ;Pelattavat hahmot: * Wolverine * Kyklooppi * Storm * Kolossi * Painajainen * Jäämies ;Viholliset: * Bumerangi * Sapelihammas * Juggernaut * Emma Frost * Magneto == Aiheesta muualla == * Luokka:Nintendo Entertainment System -pelit Luokka:Vuoden 1989 videopelit Luokka:Science fiction -videopelit Luokka:Beat ’em up -pelit Luokka:Toimintapelit Luokka:Ryhmä-X-videopelit
Bill Gadsby

pienoiskuva William Alexander Gadsby (8. elokuuta 1927 Calgary, Alberta, Kanada – 10. maaliskuuta 2016) oli kanadalainen jääkiekkoilija ja jääkiekkovalmentaja. Puolustaja Gadsby pelasi Chicago Black Hawksissa, New York Rangersissa ja Detroit Red Wingsissä National Hockey League -liigassa. Häntä pidetään yhtenä parhaista pelaajista, jotka eivät voittaneet urallaan Stanley Cupia. Vaikka pelasikin samaan aikaan puolustajasuuruus Doug Harveyn kanssa, hänet valittiin NHL:n ykköstähdistöön kolmesti. Bill Gadsby toimi Detroit Red Wingsin päävalmentajana 1968–1970. == Tilastot == 1946–47 Kansas City Pla-Mors USHL 12 2 3 5 8 – – – – – 1946–47 Chicago Black Hawks NHL 48 8 10 18 31 – – – – – 1947–48 Chicago Black Hawks NHL 60 6 10 16 66 – – – – – 1948–49 Chicago Black Hawks NHL 50 3 10 13 85 – – – – – 1949–50 Chicago Black Hawks NHL 70 10 25 35 138 – – – – – 1950–51 Chicago Black Hawks NHL 25 3 7 10 32 – – – – – 1951–52 Chicago Black Hawks NHL 59 7 15 22 87 – – – – – 1952–53 Chicago Black Hawks NHL 68 2 20 22 84 7 0 1 1 4 1953–54 Chicago Black Hawks NHL 70 12 29 41 108 – – – – – 1954–55 Chicago Black Hawks NHL 18 3 5 8 17 – – – – – 1954–55 New York Rangers NHL 52 8 8 16 44 – – – – – 1955–56 New York Rangers NHL 70 9 42 51 84 5 1 3 4 4 1956–57 New York Rangers NHL 70 4 37 41 72 5 1 2 3 2 1957–58 New York Rangers NHL 65 14 32 46 48 6 0 3 3 4 1958–59 New York Rangers NHL 70 5 46 51 56 – – – – – 1959–60 New York Rangers NHL 65 9 22 31 60 – – – – – 1960–61 New York Rangers NHL 65 9 26 35 49 – – – – – 1961–62 Detroit Red Wings NHL 70 7 30 37 88 – – – – – 1962–63 Detroit Red Wings NHL 70 4 24 28 116 11 1 4 5 36 1963–64 Detroit Red Wings NHL 64 2 16 18 80 14 0 4 4 22 1964–65 Detroit Red Wings NHL 61 0 12 12 122 7 0 3 3 8 1965–66 Detroit Red Wings NHL 58 5 12 17 72 12 1 3 4 12 NHL yhteensä 1248 130 438 568 1539 67 4 23 27 92 == Saavutuksia == * Chicago Blackhawksin kapteeni 1952–1954 * Hockey Hall of Fameen vuonna 1970 * 1998 sijalla 99 The Hockey News -lehden 100 suurimman pelaajan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Hockey Hall of Fame Luokka:Vuonna 1927 syntyneet Luokka:Vuonna 2016 kuolleet
Ferrari F300

Ferrari F300 oli Rory Byrnen suunnittelema auto, jolla Ferrari-talli kilpaili Formula 1 -kaudella 1998. Sitä ajoivat Michael Schumacher ja Eddie Irvine, jotka molemmat olivat tallissa kolmatta vuotta. Auto oli kilpailukykyinen ja luotettava, mutta aerodynamiikaltaan heikkotasoinen McLaren MP4/13:een verrattuna. Schumacher taisteli maailmanmestaruudesta aina kilpailun viimeiseen kilpailuun asti, mutta mestaruus meni McLarenin Mika Häkkiselle. Talli sijoittui valmistajien MM-sarjassa toiseksi ja saavutti 133 MM-pistettä. ==Formula 1 -tulokset== (lihavointi tarkoittaa paalupaikkaa) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1998 Ferrari Ferrari 047 V10 AUS BRA ARG SMR ESP MON CAN FRA GBR AUT DEU HUN BEL ITA LUX JPN rowspan="3" 133 rowspan="3" 2. Michael Schumacher Kesk. 3 1 2 3 10 1 1 1 3 5 1 Kesk. 1 2 Kesk. Eddie Irvine 4 8 3 3 Kesk. 3 3 2 3 4 8 Kesk. Kesk. 2 4 2 ==Lähteet== *AUTOCOURSE 1998-99, Henry, Alan (ed.), Hazleton Publishing Ltd. (1998) ISBN 1-874557-43-8 Luokka:Formula 1 -kausi 1998 Luokka:Ferrarin Formula 1 -autot
Penne

Penne (monikollinen, yksikössä italiaksi penna) eli mostaccioli on putkimainen, viistosti leikattu pastamuoto. Italiankielinen, kynää tarkoittava nimi on johdettu viistopäisen pastaputken sulkakynää muistuttavasta muodosta. Penne sopii hyvin tarjoiltavaksi kastikkeiden kanssa, sillä kastike pääsee putken sisään. Sitä voidaan käyttää myös erilaisissa pastaruoissa, kuten laatikoissa, paistoksissa, padoissa ja keitoissa. ==Lähteet== Luokka:Pasta Luokka:Italiankieliset sanat ja sanonnat
Kdice

Kdice on Internet-selaimessa pelattava strategiamoninpeli, jonka säännöt muistuttavat Risk-lautapelin vastaavia. Peli sai ideansa Dice Wars- yksinpeliversiosta, jossa pelaaja haastaa tietokoneohjatut vastustajat. Pelin ranking-järjestelmä perustuu ELO-järjestelmään, joka suunniteltiin alun perin shakkia varten. == Aiheesta muualla == * Kdice Luokka:Strategiapelit
Easterville

Easterville on kylä Manitoban provinssissa Kanadassa. Se sijaitsee Cedarjärven etelärannalla 200 kilometriä lounaaseen The Pas'ta ja 100 kilometriä länteen Grand Rapidsista. Chemawawin First Nations -intiaanireservaatti sijaitsee kylän välittömässä läheisyydessä. Sekä intiaanireservaatti että Eastervillen kylä siirrettiin vuosina 1962–1963, kun sähköyhtiö Manitoba Hydro patosi Saskatchwanjoen Grand Rapidsin kylän luota ja Cedarjärvi muodostui. Veden noustessa patoaltaassa se peitti alleen vanhat kyläpaikat ja intiaanien maa- alueet. Kylä ja intiaanireservaatti sijaitsevat Manitoba Provincial Highway 68 -maantien varrella ja niiden läheisyydessä sijaitsee Eastervillen lentoasema. Luokka:Manitoban kylät
Bo Johansson

Bo Johansson (s. 28. marraskuuta 1942 KristdalaHISTORIA , Ruotsi) on ruotsalainen jalkapallovalmentaja ja entinen pelaaja. ==Ura== Johanssonin pelaajaura oli vaatimaton,mutta valmennusurallaan hän on kiertänyt Eurooppaa ja toiminut kahteen otteeseen maajoukkuevalmentajana. Johansson aloitti valmennusuransa 1977 Kalmar FF:ssä, jossa oli pelannut 10 vuotta. Kalmarista Johansson siirtyi Öster IF:ään, jonka peräsimessä hän voitti Allsvenskanin mestaruuden kahdesti 1980 ja 1981. Östersistä Johansson matkasi Kalmarin kautta norjalaiseen FK Jerviin, palasi välillä takaisin Östersiin ja 1988 siirtyi kreikkalaisen Panioniosin päävalmentajaksi. 1990 Johanssonista tuli Islannin jalkapallomaajoukkueen päävalmentaja. Hän jätti Islannin 1991 ja siirtyi Tanskaan Silkeborgin päävalmentajaksi. Voitettuaan Tanskan Superliigan 1994 Johansson jätti seuran. 1995 Johansson valmensi myös HJK:ta, kunnes 1996 tuli valituksi Tanskan jalkapallomaajoukkueen päävalmentajaksi. Johanssonin johdolla Tanska eteni MM-kisoihin 1998 ja EM-kisoihin 2000. Ranskan MM- kisoissa Tanska hävisi puolivälierissä Brasilialle 3–2. EM-turnaus meni penkin alle ja Tanska hävisi kaikki alkulohkon kolme otteluaan ja Johansson jätti Tanskan maajoukkueen. Johansson valmensi IFK Göteborgia 2003–2004 ja norjalaista Moldea kaudella 2005. ===Meriitit valmentajana=== * Ruotsin mestaruus (2): 1980, 1981 * Tanskan mestaruus: 1994 * Norjan cup: 2005 * MM- puolivälierät: 1994 * EM-1.kierros: 2000 == Lähteet == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Vuonna 1942 syntyneet Luokka:Elävät henkilöt
Roy Clarke

Roy Clarke (s. 28. tammikuuta 1930 Yorkshire) on englantilainen komediakäsikirjoittaja. Clarke tunnetaan parhaiten käsikirjoittamastaan komediasarjasta Vielä virtaa. Hän on käsikirjoittanut myös sarjat Aina auki, Pokka pitää ja Ain’t Misbehavin’. Hän on myös työskennellyt elokuvassa A Foreign Field (1993). Hänet on hyväksytty Brittiläisen imperiumin ritarikunnan jäseneksi komedioidensa ansiosta. == Aiheesta muualla == * * Luokka:Englantilaiset henkilöt Luokka:Käsikirjoittajat Luokka:Vuonna 1930 syntyneet Luokka:Elävät henkilöt
Cedar Lake

Cedar Lake () voi viitata seuraaviin maantieteellisiin kohteisiin: ==Paikannimenä== * Cedar Lake, Indiana, Yhdysvallat. * Cedar Lake, New Jersey, Yhdysvallat. * Cedar Lake, Wisconsin, Yhdysvallat. * Cedar Lake Township, Minnesota, Yhdysvallat. ==Vesialueen nimenä== * Cedarjärvi (), Manitoba, Kanada. * Cedarjärvi, Minneapolis, Minnesota, Yhdysvallat. * Cedarjärvi, Denville Township, New Jersey, Yhdysvallat. * Cedarjärvi, Ontario, Kanada. ==Muita== * Cedar Lake Trail lähellä Minneapolisia.
Anders Linderoth

Anders Linderoth (s. 21. maaliskuuta 1950) on ruotsalainen entinen jalkapallovalmentaja ja keskikenttäpelaaja. Hänen poikansa Tobias on myös entinen jalkapalloilija. == Ura pelaajana == Linderoth debytoi Ruotsin Allsvenskanissa Helsingborgs IF:n paidassa. Pelatessaan Östers IF:n paidassa Linderoth sai kutsun maajoukkueeseen ja voitti Ruotsin parhaan jalkapalloilijan palkinnon 1976. Linderoth pelasi myös Ranskassa Olympique Marseille'n riveissä. Ruotsin maajoukkueessa Linderoth pelasi 40 A-maaottelua tehden kaksi maalia. Hän pelasi kolme ottelua MM-kisoissa 1978. == Meriitit pelaajana == * Guldbollen: 1976 * Ruotsin cup: 1977 * MM-1.kierros: 1978 == Ura valmentajana == Pelaajauransa jälkeen Linderoth on toiminut valmentajana. Suurimpana saavutuksena on IF Elfsborgin nostaminen Allsvenskaniin sekä Norjan cupin voitto 1998. Linderoth toimi viiden vuoden ajan (2002-2006) tukholmalaisen Hammarby IF:n päävalmentajana. Linderoth sai marraskuussa 2007 potkut Viborgin päävalmentajan tehtävistä huonon menestyksen vuoksi. Vff.dk Hänellä olisi ollut sopimus joulukuuhun 2007 saakka. Kaudeksi 2008 Linderoth siirtyi Superettanissa pelaavan Landskrona BoIS:n päävalmentajaksi. Pesti jäi kahden kauden mittaiseksi hänen saatuaan potkut marraskuussa 2009. Potkujen taustalla olivat muun muassa kommunikaatiovaikeudet hänen ja pelaajien välillä. Linderoth sparkad från BoIS Helmikuussa 2010 hän siirtyi Allsvenskaniin nousseen Mjällbyn organisaatioon scoutiksi ja juniorivalmennuksen koordinaattoriksi. Anders Linderoth klar för Mjällby Heinäkuussa 2014 Mjällby nosti Linderothin erotetun Lars Jacobssonin seuraajaksi edustusjoukkueen päävalmentajaksi. Guldbollenvinnare tar över Mjällby Linderoth ei onnistunut nostamaan Mjällbyä pois Allsvenskanin putoamiskamppailusta ja joukkue putosi kauden päätteeksi Superettaniin. Linderoth jatkoi seuran päävalmentajana myös kaudella 2015, mutta kehnojen tulosten myötä hän sai potkut toukokuussa 2015.Linderoth sparkas – Hasse Larsson tar över Kaudella 2016 Linderoth teki paluun valmennustehtäviin, kun hän aloitti Ruotsin naisten 1. divisioonassa pelanneen Lörby IF:n päävalmentajana.Anders Linderoth – ny tränare för Lörby Linderoth valmensi seuraa kaksi kautta, kunnes ilmoitti lokakuussa 2017 jäävänsä eläkkeelle.Anders Linderoth går i pension: "Kändes lite vemodigt" == Meriitit valmentajana == * Norjan cup: 1998 * Ruotsin mestaruus **Hopeaa: 2003 * Ruotsin cup **Hopeaa: 1997 == Lähteet == Luokka:Ruotsalaiset jalkapalloilijat Luokka:Ruotsalaiset jalkapallovalmentajat Luokka:Vuonna 1950 syntyneet Luokka:Elävät henkilöt
Cedarjärvi (Manitoba)

Cedarjärvi () on 1 353 neliökilometrin laajuinen järvi Manitoban provinssissa Kanadassa. Se sijaitsee Saskatchewanjoen alajuoksulla Winnipegosisjärven pohjoispuolella ja Winnipegjärven länsipuolella. Järvi on 62,5 kilometriä pitkä. Grand Rapidsin kylässä sijaitseva voimalaitospato erottaa Cedar- ja Winnipegjärvet toisistaan, padolla myös säädellään Cedarjärven pinnankorkeutta. Nykyinen Cedarjärvi on tekojärvi, joka muodostui vuosina 1962–1964 Grand Rapidsin padon valmistuttua. Pato nosti järven vedenpintaa 3,65 metrillä. Padon nostaman vedenpinnan vuoksi sekä Eastervillen kylä että Chemawawin First Nations -intiaanireservaatti jouduttiin siirtämään. Nykyisin Easterville sijaitsee järven etelärannalla. ==Lähteet== Luokka:Manitoban järvet Luokka:Nelsonjoen vesistö
Hammarby Hockey

Hammarby Hockey oli ruotsalainen jääkiekkoseura ja Hammarby IF:n jääkiekkojaosto. Seura on perustettu jo vuonna 1889, mutta jääkiekkotoiminnan se aloitti vasta vuonna 1921. Vuonna 2008 jääkiekkojaosto ajautui konkurssiin. Hammarby on voittanut jääkiekossa Ruotsin mestaruuden yhteensä kahdeksan kertaa ja napannut hopeaa yhtä monesti. Joukkue on pelannut Ruotsin pääsarjatasolla 42 kautta, viimeksi kaudella 1984–1985. == Joukkue kaudella 2021-2022 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Marcus Due-Boje (A) L 2021 Haninge, Ruotsi 57 Oscar Walldén L 2021 Philip Nilsson L 2022 Elliot Vall Hallin L 2022 Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Tim Henriksson L 2021 Valbo, Ruotsi 4 Calle Wäng R Laina Södertälje, Ruotsi 6 Jens Westerdahl L 2021 Sundbyberg, Ruotsi 8 Tim Welin L Laina 17 Simon Pousette L 2021 27 Rasmus Lindgren R 2021 71 Axel Åström L 2021 Tukholma, Ruotsi Philip Fridh R 2022 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 7 Emil Broed L VLH 2021 Tukholma, Ruotsi 10 Emil Leijon L H 2021 12 Marcus Pedersen R LH Laina Tukholma, Ruotsi 14 Emil Mäki L LH 2021 26 Robin Kokkonen L LH 2021 Tukholma, Ruotsi 27 William Gustavsson R KH / OLH 2021 38 Casper Siösteen L KH / VLH 2021 81 Oliver Karlström L OLH Juniori 85 Herman Åstrand L H 2021 Gävle, Ruotsi 91 Andreas Andersson L KH / VLH 2021 Örnsköldsvik, Ruotsi Sammy Andersson R OLH 2022 Oliver Dufåker L H / P 2022 Luulaja, Ruotsi William Ehn L KH 2022 Linus Lindahl L OLH 2022 Jesper Skogström L KH / VLH 2022 Tukholma, Ruotsi ===Joukkueenjohto=== * Päävalmentaja: Filip Algeman * Apuvalmentaja: Tobias Jansson * Videovalmentaja: Björn Josdahl * Huoltopäällikkö: Robert Gustafsson * Huoltopäällikkö: Bo Mårtensson * Toimitusjohtaja: Robert Grääs Lähde: EliteProspectshttps://www.eliteprospects.com/team/15147/hammarby-if Viitattu 23.11.2021. == Lähteet == Luokka:Tukholman urheilu Luokka:Ruotsalaiset jääkiekkoseurat
Matteo Carcassi

Matteo Carcassi (1792, Firenze – 16. tammikuuta 1853, Pariisi) oli italialainen säveltäjä ja kitaristi. Carcassi aloitti pianolla, mutta oppi soittamaan myös kitaraa jo lapsena. Vuonna 1810 Carcassi muutti Saksaan ja saavutti esiintymisillään nopeasti suurta menestystä. Vuonna 1815 hän asui Pariisissa ja toimi kitaran- ja pianonsoiton opettajana. Ollessaan konserttikiertueella Saksassa vuonna 1819 hän tapasi ensimmäisen kerran tulevan ystävänsä Antoine Meissonnierin. Meissonnier, joka oli Carcassin tavoin kuuluisa kitaristi, julkaisi useita Carcassin teoksia Pariisissa sijainneessa kustantamossaan. Vuodesta 1820 eteenpäin Carcassi vietti suurimman osan ajastaan Pariisissa. Vuonna 1822 hän konsertoi Lontoossa saavuttaen suurta mainetta sekä taiteilijana että opettajana. Pariisissa Carcassi ei kuitenkaan yltänyt yhtä suureen menestykseen vielä pitkään aikaan; syynä tähän oli kenties hänen maanmiehensä, yleisön rakastaman Ferdinando Carullin läsnäolo. Carcassi kävi jälleen Saksassa vuoden 1824 syksyllä. Tämän jälkeen hän esiintyi Lontoossa, missä hänen maineensa avasi ovia arvostetumpiin konserttisaleihin. Lontoosta Carcassi palasi takaisin Pariisiin. Seuraavien vuosien aikana hän teki useita konserttikiertueita Euroopan tärkeimpiin kulttuurikaupunkeihin. Vuonna 1836 Carcassi palasi lyhyeksi ajaksi konserttisaleihin, mutta lopetti esiintymisensä vuonna 1840. Hän kuoli Pariisissa vuonna 1853. Vuonna 1836 Carcassi julkaisi kolmiosaisen metodin kitaralle (Méthode complète pour la Guitare, op. 59), jota käytetään edelleen opetuksessa. Carcassin tunnetuimmat teokset ovat luultavasti hänen 25 etydiään Etudes melodiques et progressives (op. 60), jotka ovat säilyttäneet suosionsa kitaransoitonopiskelijoiden keskuudessa nykypäiviin saakka. Carcassi myös sovitti monia suosittuja ooppera-aarioita kitaralle. Kaiken kaikkiaan hänen kitaratuotantoonsa kuuluu 300 sävellystä. ==Aiheesta muualla== * The biography of Matteo Carcassi (1792 - 1853) *Carcassin sävellyksiä pdf-muodossa * *Vapaasti käytettävissä olevia Carcassin partituureja Mutopia Project Luokka:Italialaiset kitaristit Luokka:Italialaiset säveltäjät Luokka:Romantiikan säveltäjät
Saskatchewanjoki

Saskatchewanjoki (, ) on noin 550 kilometrin pituinen joki keskisessä Kanadassa sijaitsevien Saskatchewanin ja Manitoban provinssien alueella. Joki virtaa lännestä itään ja laskee Cedarjärven kautta Winnipegjärveen Grand Rapidsin kylän luona. Joen suurimmat haarat ovat Etelä-Saskatchewanjoki- ja Pohjois-Saskatchewanjoki, joiden valuma-alueet yhdessä kattavat suurimman osan keskisen Kanadan preeria-alueesta. Joen alkulähteet ovat lännessä Kalliovuorilla Albertassa ja etelän suunnalla Montanan osavaltion pohjoisosissa Yhdysvalloissa. Winnipegjärveltä joen kaukaisimmille alkulähteille Bow River-joelle Albertaan on matkaa noin 1 940 kilometriä. ==Joen kuvaus== Varsinainen Saskatchewanjoen pääuoma alkaa Saskatchewan River Forksissa, noin 40 kilometriä itään Saskatchewanin Prince Albertin kaupungista, jossa South Saskatchewan- ja North Saskatchewan -joet yhtyvät. Sekä eteläisen että pohjoisen haaran alkulähteet sijaitsevat Kalliovuorten jäätiköillä Albertassa. Saskatchewan River Forksista joki virtaa itäkoilliseen Nipawinin kylässä sijaitsevan Francis Finlayn padon muodostamaan tekojärveen, Codettejärveen. Codettejärvestä joki virtaa Tobinjärveen, joka on E. B. Campbellin padon muodostama patoallas. Tästä joki kääntyy koilliseen Kanadan kilven rajalle, jossa se virtaa halki suoalueiden, ja jossa siihen yhtyvät luoteesta virtaavat Torch- ja Mossyjoet. Suoalueen pohjoislaidalla joen virtaussuunta kääntyy itään, ja se virtaa läpi useiden pienten järvien matkallaan kohti The Pas'n kaupunkia, jossa siihen liittyy luoteesta laskeva Carrotjoki. The Pas'n kaakkoispuolella joki muodostaa laajan suistoalueen laskiessaan luoteesta Cedarjärveen. Saskatchewanjoki laskee Winnipegjärveen Long Pointin niemen pohjoispuolella. Sekä joen että Saskatchewanin provinssin nimet ovat peräisin creen kielen sanasta kisiskāciwani-sīpiy, joka tarkoittaa nopeasti virtaavaa jokea. Joki monine sivuhaaroineen tarjosi tärkeän kulkureitin sekä Pohjois-Amerikan alkuperäiskansoille että eurooppalaisille turkiskauppiaille ja tutkimusmatkailijoille. == Lähteet == == Aiheesta muualla == Luokka:Manitoban joet Luokka:Saskatchewanin joet Luokka:Nelsonjoen vesistö
Hovet

Hovet, viralliselta nimeltään Johanneshovs Isstadion, on Tukholmassa sijaitseva areena, jossa pelataan jääkiekkoa. Arkkitehti Paul Hedqvistin suunnittelema rakennus valmistui vuonna 1955 aluksi kattamattomana areenana. Siihen lisättiin 1961–1963 teräskatto ja yläkatsomo. Se oli vuoteen 1989 eli viereisen Globenin valmistumiseen asti Ruotsin jääkiekkomaajoukkueen kotiareena.Fredric Bedoire: Stockholms byggnader: Arkitektur och stadsbild, s. 349. Norstedts, Tukholma 2012. Se oli myös Tukholman suurin jääkiekkohalli. Nykyään sitä käyttävät kotihallinaan toisen sarjatason seura AIK sekä HockeyAllsvenskan Djurgårdens IF, joskin viimeksi mainittu pelaa osan otteluistaan Globenissa. Areena toimii myös parin alemman sarjan joukkueen kotihallina. Hallin kapasiteetti on 8 000 katsojaa. Areena vihittiin virallisesti käyttöön 4. marraskuuta 1955 Ruotsi–Norja-jääkiekko-ottelua (7–2) varten. Katto rakennettiin vuoden 1962 MM-kilpailuja varten. Syksyllä 2002 areenan jokainen istuin vaihdettiin ja lisäksi päätyyn rakennettiin ravintola- alue. == Galleria == File:Djurgården supporters at hovet.jpg| Djurgårdenin kannattajat Hovetissa File:DIFTifo1891.JPG|Djurgårdenin kannattajien tifo File:Jarnkaminerna at Hovet 100102.ogg|Järnkamirerna File:Hovet 01.JPG| Hovet sisältä Kuva:Hovet Interior.JPG| Hovet sisältä Kuva:Hovet interior 2.JPG| Hovet sisältä File:Hovet from VIP section.JPG|Hovet VIP-katsomosta File:Waiting for In Flames at Hovet, Stockhom.jpg|Hovet In Flamesin keikan aikana ==Lähteet== ==Aiheesta muualla== * Kotisivu Luokka:Ruotsin jäähallit Luokka:Tukholman urheilupaikat
Long Point

Long Point voi tarkoittaa seuraavia maantieteellisiä kohteita: * Long Point, kaupunki Illinoisissa, Yhdysvalloissa. * Long Point, noin 40 kilometrin pituinen niemi Winnipegjärven pohjoisaltaassa Manitobassa, Kanadassa. * Long Point, noin 40 kilometrin pituinen hiekkasärkkä ja luonnonpuisto Eriejärvellä Ontariossa, Kanadassa. * Long Point, Sydneyn lähiöalue, Uusi Etelä-Wales, Australia.
Jack Stewart (jääkiekkoilija)

John Sherratt ”Black Jack” Stewart (6. toukokuuta 1917 Pilot Mound, Manitoba, Kanada – 26. toukokuuta 1983) oli NHL-liigan jääkiekkoilija. Puolustaja Stewart pelasi ammattilaisena Detroit Red Wingsissä ja Chicago Blackhawksissa. Stewart oli yksi Red Wingsin vuoden 1943 Stanley Cup -voiton avainpelaajia. Hän lopetti toiseen NHL:n mestaruuteensa. Hänet tunnettiin kovaa peliä kaihtamattomana kiekkoilijana. Stewart kuoli vatsasyöpään 1983. == Tilastot == 1937–38 Pittsburgh Hornets IAHL 48 0 1 1 16 – – – – – 1938–39 Pittsburgh Hornets IAHL 21 0 0 0 20 – – – – – 1938–39 Detroit Red Wings NHL 32 0 1 1 18 – – – – – 1939–40 Detroit Red Wings NHL 48 1 0 1 40 5 0 0 0 0 1940–41 Detroit Red Wings NHL 47 2 6 8 56 9 1 2 3 8 1941–42 Detroit Red Wings NHL 44 4 7 11 93 12 0 1 1 12 1942–43 Detroit Red Wings NHL 44 2 9 11 68 10 1 2 3 35 1945–46 Detroit Red Wings NHL 47 4 11 15 73 5 0 0 0 14 1946–47 Detroit Red Wings NHL 55 5 9 14 83 5 0 1 1 12 1947–48 Detroit Red Wings NHL 60 5 14 19 91 9 1 3 4 6 1948–49 Detroit Red Wings NHL 60 4 11 15 96 11 1 1 2 32 1949–50 Detroit Red Wings NHL 65 3 11 14 86 14 1 4 5 20 1950–51 Chicago Blackhawks NHL 26 0 2 2 49 – – – – – 1951–52 Chicago Blackhawks NHL 37 1 3 4 12 – – – – – NHL yhteensä 565 31 84 115 765 80 5 14 19 139 == Saavutuksia == * Stanley Cup 1943, 1950 * Hockey Hall of Fameen 1964 * 1998 sijalla 97 The Hockey News -lehden 100 suurimman kiekkoilijan NHL-painotteisella listalla == Katso myös == * The Hockey Newsin luettelo 100 parhaasta NHL-pelaajasta == Lähteet == ==Aiheesta muualla== * Jack Stewart Legends of Hockey -tietokannassa Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1917 syntyneet Luokka:Vuonna 1983 kuolleet